World of Warships Blitz

***World of Warships Blitz,*** անվճար, զանգվածային բազմախաղացող առցանց խաղ, մշակել է «Wargaming.net»-ը «KingNet»-ի հետ համագործակցությամբ և թողարկել է «Wargaming.net»-ը «Android» և «iOS» սարքերի համար։ Խաղը ի սկզբնապես թողարկվել է սահմանափակ լսարանի համար Ռումինիայում և ասիական երկրներում 2017 թվականի հուլիսի 14-ին, իսկ պաշտոնապես թողարկվել է 2018 թվականի հունվարի 18-ին։

*World of Warships Blitz* նավերի վրա ծովային մարտերի արկադային սիմուլյատոր է՝ երրորդ անձի տեսարանով և հանդիսանում է «World of Warships» խաղի հարմարեցում բջջային սարքերի համար: Խաղի ընթացքը ներառում է բնօրինակ խաղի բազմաթիվ տարրեր։

Խաղին դրական արձագանքներ է տվել քննադատները և խաղացողները։ Առավել բարձր է գնահատվել «free-to-play» համակարգը, խաղը և նրա գրաֆիկան, սակայն քննադատության է ենթարկվել սենսորային կառավարումը։

## Ընթացք
*World of Warships Blitz, «*Wargaming.net*»*-ի կողմից 2015 թվականին անձնական համակարգիչների համար թողարկված World of Warships ռազմածովային մարտերի արկադային սիմուլյատորի ադապտացիան է: Blitz-ի խաղը մեծապես հիմնված է բնօրինակ խաղի վրա և ներառում է դրա բազմաթիվ տարրերը:

*World of Warships Blitz* մասսայական բազմախաղացող երրորդ դեմքի հրաձգային խաղ է, չորս ռեժիմով՝ «Պատահական մարտ», «Կարգային մարտ», «Մարտ բոտերի դեմ» և «Արշավ»։ «Պատահական մարտում» խաղացողները կարող են խաղալ՝ «բազայի գրավում», «կենտրոնի վերահսկողություն» և «գերազանցություն»։ «Բազայի գրավման» խնդիրն է ոչնչացնել հակառակորդի բոլոր նավերը կամ գրավել նրա բոլոր դիրքերը, «Կենտրոնի վերահսկողությունը»՝ թշնամու թիմից առաջ 1000 միավոր վաստակել՝ գրավելով կենտրոնական կետը կամ ոչնչացնելով թշնամու նավերը, իսկ «Գերազանցությունը» նույնպես թշնամու թիմից առաջ 1000 միավոր վաստակելն է կամ մարտի ավարտին ավելի շատ միավորներ վաստակելը։

«Պայքար բոտերի դեմ» (նախկինում՝ «Համագործակցային մարտ») խաղացողները պայքարում է արհեստական ​​բանականության դեմ։ Միակ հասանելի ռեժիմը «Գրավել բազան» է՝ ոչնչացնել բոլոր թշնամու նավերը կամ գրավել բոլոր բազաները։ Հատկանշական է, որ արհեստական բանականության դեմ մարտերում ստացված պարգևներն ավելի ցածր է, քան նմանատիպ ցուցանիշների համար «պատահական մարտերում» ստացված պարգևները։

Արշավի ընթացքում խաղացողի խնդիրն է տարբեր նավերի վրա տարբեր դժվարության մարտական ​​առաքելություններ կատարելը։ Դրանք կատարելով, նա ստանում է պարգևներ՝ պարագաների և սպառվող նյութերի տեսքով։

«*World of Warships Blitz»-*ում կան միկրոգործարքներ, որոնց համար կարող եք ստանալ մարտանավ կամ հնարավորություն ունենալ ներկելու այն։ Ամեն ամիս «World of Warships Blitz»-ին ավելացվում է նոր «Battle Pass» եթերաշրջաններ՝ տարբեր թեմաներով, նոր մարտանավերով, քողարկումներով և խաղային արժույթով։

## Մշակում և թողարկում
«World of Warships Blitz»-ը մշակել է «Wargaming.net»-ը թայվանական «KingNet» մշակողի հետ համագործակցությամբ։ Խաղի մշակումը պահանջել է ավելի քան երկու տարի։ «KingNet»-ի տվյալներով՝ թայվանցի մշակողները մշտական ​​կապի մեջ էին եղել «Wargaming.net»-ի մշակողների հետ և պարբերաբար փոխանակում էին ռեսուրսները և տեղեկատվությունները։ 2017 թվականի մարտին հայտնվել էին World of Warships Blitz-ի դոմենային անունները, ինչպես նաև գրանցվել էին համանուն ապրանքանիշները։

Խաղը թողարկվել է 2017 թվականի հուլիսի 14-ին՝ սահմանափակ լսարանի համար՝ մեղմ մեկնարկի ռազմավարությամբ, իսկ նախնական թողարկումը տեղի է ունեցել Ֆիլիպիններում, Ռումինիայում և Ասիայի որոշ երկրներում։ 2017 թվականի դեկտեմբերին «WG Fest»-ում հայտարարվել է «World of Warships Blitz»-ի ամբողջական թողարկման ամսաթիվը՝ 2018 թվականի հունվարի 18-ը։ Նախնական թողարկումից հետո խաղը պաշտոնապես թողարկվել է ամբողջ աշխարհում 2018 թվականի հունվարի 18-ին։

«World of Warships Blitz»-ը առաջին շաբաթվա ընթացքում ներբեռնվել է գրեթե երկու միլիոն անգամ, իսկ 2019 թվականի հունվարին արդեն ավելի քան 11 միլիոն ներբեռնում կար։

## Արձագանքներ
«World of Warships Blitz»-ը ստացել է դրական արձագանքներ։ «Metacritic» ագրեգատոր կայքում խաղի IOS» տարբերակը ստացել է 77 միավոր, 100 հնարավորից՝ յոթ ակնարկների հիման վրա, իսկ ագրեգատոր կայքում այն ​​երեք միավորով ավելի բարձր է՝ 80 (երեք գրախոսակնարկների հիման վրա):

Քեմփբել Բըրդը, «148Apps» վեբ հրատարակությունից, նշել է՝ «անպայման կուրախացնի բոլոր նրանց, ովքեր սիրում էն «World of Tanks Blitz»-ը, բայց գուցե կցանկանան մի փոքր փոփոխություն կատարել մարտական ​​դինամիկայի և տեսարանների մեջ»։ Ալեքս Գանջյուկը՝ ամսագրից, նշել է, «World of Warships Blitz-ը մոբայլ տարբերակ է, որը նման է հատուկ մոբայլ սարքերի համար ստեղծված խաղի։ Դա արտաքին տեսքի և ձայնի լավագույն խաղերից մեկն է, և դա նաև շատ զվարճալի է»: Ալեքսանդր Թոմասը նշել է «տպավորիչ» գրաֆիկան և պարզ կառավարումը որպես առավելություններ, իսկ մինուսներից նա նշել է, որ բջջային տարբերակը ձանձրալի է և աչքի չի ընկնում: Իր ակնարկում «Multiplayer.it» Տոմմասո Պուլյեզեն խաղի հարուստ կառուցվածքը և լավ տեխնիկական իրականացումը համարեց դրա դրական կողմերը, մինչդեռ դրա սենսորային կառավարումը և դանդաղ խաղը համարեցին խաղի բացասական կողմերը։ «Pocket Gamer» կայքի տեսաբան Դեյվ Օբրին նշել է՝ «խաղը բազմաթիվ հնարավորություններ է առաջարկում ծովային արկածների սիրահարների համար, բայց տեմպը կարող է չափազանց դանդաղ թվալ ուրիշների համար»: TouchArcade-ի վեբ հրատարակությունից Նիկ Թիլվոլկը նշել է՝ «հավանաբար կարելի է վստահորեն ասել, որ «World of Warships Blitz»-ը կգրավի բջջային խաղացողների ավելի փոքր խմբին, քան նրա տանկային տարբերակը, և դա նորմալ է»:

«Խաղեր» վեբ պորտալի գրախոս Mail.ru Կոնստանտին Գովորունը «World of Warships Blitz»-ը անվանել է «գերազանց մոբայլ հրաձիգ և լավ կառուցվածով խաղ, բայց շատ վատ սիմուլյատոր»։ Մարատ Յուսուպովը (VGTimes) գովաբանեց խաղը՝ նշելով, «առավելություններից է մոնետիզացումը, խաղացողների հավասարակշռված ընտրությունը և ռեժիմների ու քարտեզների բազմազանությունը, իսկ թերություններից՝ սենսորային կառավարման համակարգը, ջոյսթիքի բացակայությունը և «թույլ» գրաֆիկան»։ «Great Gamer» վեբ հրատարակչությունից Դանիլ Ռյասնյանսկին նշել է, որ «World of Warships Blitz»-ը հաճելի գրպանի խաղ է, որը հիանալի է ճանապարհորդելիս կամ ճաշի ընդմիջման ժամանակ խաղալու համար։

## Ծանոթագրություններ

## Նշումներ

Կատեգորիա:IOS խաղեր
Կատեգորիա:Համակարգչային խաղեր այբբենական կարգով